text: Monografies d'Olèrdola - Museu d'Arqueologia de Catalunya - Seu Olèrdola
  Arqueologia funerària al nord-est peninsular (segles VI-XII). 2 volums
  MOLIST, N. i RIPOLL, G. (ed.)
  Barcelona, 2012. 494 p.
  Preu: 44 € | Compra online >
  Estat de la qüestió de les dades disponibles sobre el món de la mort a Catalunya en el trànsit entre l'antiguitat tardana i l'edat mitja, àrea d'investigació que s'ha vist enriquida darrerament per l'augment de les intervencions arqueològiques en necròpolis i edificis religiosos, tombes aïllades i enterraments associats a l'hàbitat. El volum incorpora 28 treballs arqueològics en una cinquantena de cementiris i dóna a conèixer jaciments i intervencions inèdits.
  La intervenció al sector 01 del Conjunt Històric d'Olèrdola. De la prehistòria a l'etapa romana (campanyes 1995-2006)
  MOLIST, N. (ed.)
  Barcelona, 2009. 641 p
  ISBN: 978-84-393-7653-8
  Preu: 38 € | Compra online >
  Resultats arqueològics de les intervencions efectuades al sector 01 situat a l'entrada del recinte històric de Sant Miquel d'Olèrdola, un dels espais de més interès arqueològic del jaciment a causa de l'acumulació de sediment. Abasta cronològicament les etapes prehistòrica, protohistòrica i romana sobre la base de lesexcavacions efectuades entre 1995 i 2006, i inclou la revisió dels materials i de les estructures apareguts en les campanyes anteriors.